กายเวอร์ อมนุษย์เกราะชีวะ

กายเวอร์ เกราะชีวะ (; โรมาจิ: "Kyōshoku Sōkō Gaibā")  เป็นการ์ตูนญี่ปุ่นแนว แอ๊คชั่น -ไซไฟ แต่งโดย โยชิกิ ทาคายะ ปัจจุบันยังไม่จบ..
เนื้อเรื่อง.
นักเรียนมัธยม ฟุคามะจิ โช บังเอิญเจอสิ่งของหน้าตาประหลาดที่มีก้อนโลหะกลมๆอยู่ตรงกลาง เมื่อลองสัมผัสปรากฏว่า มันได้ขยายตัวออกมาหุ้มห่อและผสานรวมเข้ากับร่างกาย จนมีลักษณะเหมือนสวมชุดเกราะอยู่ เพียงแต่วัสดุนั้นไม่ใช่โลหะกลับมีลักษณะเหมือนผิวหนังของสิ่งมีชีวิต และก้อนโลหะกลมที่เห็นได้ย้ายมาอยู่ที่กลางหน้าผากของโชแทน ในขณะนั้นได้มีกลุ่มคนตรงเข้ามาตามหาสิ่งของหน้าตาประหลาด เมื่อได้เห็นร่างของโชที่เปลี่ยนไป หนึ่งในคนเหล่านั้นก็แปลงร่างเป็นสัตว์ประหลาดขนาดใหญ่ตรงเข้ามาทำร้ายโช แต่ก็ต้องพบกับความประหลาดใจที่โช ซึ่งอยู่ในสภาพนั้นสามารถหักแขนของสัตว์ประหลาดได้อย่างง่ายดาย
ต่อมาโช จึงได้รู้ว่าสิ่งประหลาดนั้นคือ ยูนิต และร่างกายที่สวมยูนิตอยู่จะถูกเรียกว่า กายเวอร์ ส่วนกลุ่มคนเหล่านั้นเป็นคนของ องค์กรโครโนส ที่หวังจะยึดครองโลก และเป็นเจ้าของยูนิต ร่างแปลงที่เปลี่ยนเป็นสัตว์ประหลาดขนาดใหญ่เรียกว่า โซอานอยด์ ซึ่งพยายามแย่งเอายูนิตคืนกลับมาจากโช เพราะยูนิตมีเพียง 3 ชิ้นเท่านั้น โดย
 ยูนิตกายเวอร์1 เป็นของ ฟุคามะจิ โช ที่ไปเจอโดยบังเอิญ
 ยูนิตกายเวอร์2 เป็นของ ออสเวิร์ด เอ ริสเกอร์ ผู้ตรวจการของโครโนส ซึ่งภายหลังสูญเสียคอนโทรเมตัลในการควบคุมจนถูกยูนิตกัดกินจนตาย
 ยูนิตกายเวอร์3 เป็นของ มากิชิม่า อากิโตะ ผู้ก่อตั้งองค์กรสายฟ้าแห่งเซอุส เพื่อต่อต้านโครโนสและหวังยึดครองโลกเช่นกัน
ในการต่อสู้กันที่ชั้นใต้ดินของเรริคพอยส์ ทำให้ทราบว่า โครโนสที่มีเหล่าโซอาลอร์ดควบคุม เป็นองค์กรที่มีวิทยาการของเหล่าผู้มาเยือนซึ่งเป็นมนุษย์ต่างดาวที่มายังโลกเมื่อหลายร้อยล้านปีก่อน และในบรรดายานอวกาศของเหล่าผู้มาเยือนซึ่งเรียกว่า สิ่งหลงเหลือ มีเพียงที่เรริคพอยส์นี้เท่านั้นที่ยังมีชีวิตอยู่ ซึ่งเมื่อโชและมากิชิม่าเข้าไปสำรวจภายในสิ่งหลงเหลือ จึงค่อยทราบว่า ยูนิตที่ตัวเองใส่นั้นมาจากที่นี้ และแท้จริงแล้วยูนิตก็คือ ชุดอวกาศของเหล่าผู้มาเยือนนั้นเอง โชได้ทำการซิงโครเข้ากับระบบควบคุมและหน่วยความจำของสิ่งหลงเหลือ จนสามารถทำให้สิ่งหลงเหลือเคลื่อนที่ลอยขึ้นมาเหนือภูเขาที่ตั้งเรริคพอยส์ แต่แล้วโชก็ได้พบกับ อาลคันเฟล หัวหน้าของเหล่าโซอาลอร์ด ซึ่งมีพลังและสามารถเหนือกว่ากายเวอร์เป็นอย่างมาก สามารถสะท้อนเมก้าสแมสเชอร์ของกายเวอร์1 และ กายเวอร์3 กลับมาทำลายสิ่งหลงเหลือได้ในทีเดียว
ในช่วงเวลาคับขันนั้น โช ซึ่งเป็นห่วงเหล่าเพื่อนๆที่อยู่ภายในสิ่งหลงเหลือ ได้ร้องขอให้สิ่งหลงเหลือพาเพื่อนๆ หลบไปที่ปลอดภัย ขณะที่ตัวของโชเองกำลังสลายไปจากการสะท้อนกลับของเมก้าแมสเชอร์จนเหลือแต่เมทัลคอนโทรล ในวินาทีนั้นเอง เนวิเกชั่นคอนโทรลของสิ่งหลงเหลือ 2 อัน ได้รวมตัวกันเป็นอันเดียวและดึงเอา เมทัลคอนโทรลกายเวอร์1 และตัวของกายเวอร์3 พร้อมเศษชิ้นส่วนสิ่งหลงเหลือบางส่วน รวมกันและวาร์ปไปที่เทือกเขาร็อคกี้ เมื่อกายเวอร์3 ฟื้นขึ้นมา ก็พบว่ากายเวอร์1 ได้ถูกห่อหุ้มไว้ด้วยดักแด้ ภายในมีแต่ เมทัลคอนโทรล เนวิเกชั่นคอนโทรล และเศษชิ้นส่วนสิ่งหลงเหลือที่กำลังเปลี่ยนอยู่ ขณะนั้นโครโนสได้มาพบและเก็บดักแด้กับไปตรวจสอบ
หลังจากที่โครโนสยึดครองโลกเป็นผลสำเร็จ และเปลี่ยนคนบนโลกให้เป็นโซอานอยส์เป็นจำนวนมาก ระหว่างการต่อสู้ของเชคโทลหัวหน้าไฮเปอร์โซอานอยส์กับแอปทอมป์นั้น เสียงเรียกของเพื่อน ทำให้ดักแด้ที่โครโนสเก็บไว้ที่ทะเลสาบเด็ทซี วาร์ปกลับมาญี่ปุ่น พร้อมกับกายเวอร์3 ซึ่งเข้าต่อสู้กับเชคโทลที่เอาชนะแอปทอป์มาได้ทันที ในขณะที่เชคโทลปล่อยมิสซายด์ชีวะเข้าโจมตีเพื่อนของโช เมื่อกายเวอร์1 ฟื้นขึ้นมาและแปลงเป็น กายเวอร์กิกันติก ใช้บาเรียปกป้องทุกคนได้ เชคโทลจึงใช้อาวุธสุดท้าย ยิงลำแสงความร้อนสูงจากชั้นบรรยกาศลงมาซึ่งมีพลังระดับเมก้าสแมสเชอร์ กายเวอร์กิกันติก ได้ใช้จิกะสแมสเชอร์ยิงกลับไปทำให้เชคโทลได้สำเร็จ สร้างความหวั่นเกรงต่อโครโนสที่ได้เห็นพลังของกายเวอร์กิกันติก
โครโนสซึ่งนำโดยอาลคันเฟล และโซอาลอร์ดอีก 11 คน พยายามที่จะกำจัดกายเวอร์ ซึ่งกลายเป็นผู้ก่อการร้ายระดับโลก เพราะโครโนสยึดสื่อของโลกไว้หมดแล้ว และป่าวประกาศข่าวให้คนบนโลกเกลียดกายเวอร์ ต่อมา กายเวอร์1 กายเวอร์3 และแอพทอมป์ ต้องต่อสู้กับโซอาลอร์ดที่เก่งที่สุดคือ อิมาคารัม มิลาบีส ซึ่งเป็นผู้ที่ถูกอาลคันเฟลฝังโซลอาคริสตัลให้ด้วยตนเอง แต่เดิม อิมาคารัม มิลาบีส คือ มุราคามิ มาซากิ พวกเดียวกับฟุคามะจิ แต่ถูกล้างสมองให้เป็นโซอาลอร์ด คนที่13 แทน รียาลด์ กีโอ ที่ตกลงป่องภูเขาไฟไป ทำให้โชไม่สามารถลงมือทำร้าย อิมากรัมได้จนพ่ายแพ้ แต่กายเวอร์3 ได้ให้โช เรียกกิกันติกออกมาและเข้าควบคุมแทน จนสามารถแปลงร่างเป็นกายเวอร์3 ดาร์คกิกันติก และเอาชนะอิมาคารัมได้
อาลคันเฟล พาอิมาคารัมมารักษาตัวที่เกาะชีร่า และใช้พลังของยานโนอาเพื่อคืนชีพ ทำให้อิมากรัมได้รับความทรงจำของอาลคันเฟลตอนเหล่าผู้มาเยือนยังอยู่บนโลก อิมาคารัมซึ่งฟื้นกลับมาได้ความทรงจำมุราคามิ มาซากิ กลับมาด้วย ระหว่างนั้นอากิโตะที่ยึดเอากิกันติกไปเป็นของตน ได้บุกเข้าไปที่ฐานทัพใหญ่ อริโซน่าของโครโนส เพื่อชิงเอาหีบศักดิ์ยูเรนัสซึ่งก็คือ เนวิเกชั่นยานอวกาศของหัวหน้าเหล่าผู้มาเยือนนั้นเอง และสามารถกำจัดโชอาลอร์ดได้ 3 คน
และในขณะเดียวกันโชเองก็บุกไปเกทคลาร์ดที่ญี่ปุ่นเพื่อไปช่วยแอพทอม แต่ก็ถูกแผนของโซอาลอร์ดคาบราลเพื่อล้อมจับตัว ด้วยการสละชีวิตของฮายามิเพื่อนร่วมกลุ่มของมุราคามิที่เรริคพอยส์ ทำให้ช่วยแอพทอมออกมาได้ โซอาลอร์ดคาบราลได้แปลงร่างดรากอนเบิร์น ที่มีขนาดใหญ่โตด้วยการดูดกลืนโซอานอยส์เป็นจำนวนมาก เพื่อเตรียมยิงปืนใหญ่ที่มีพลังระดับจิกะสแมสเชอร์
โช ที่ได้เห็นการเสียสละของฮายามิ และต้องการปกป้องผู้คนในเมือง ทำให้ โช สามารถดึงเอากิกันติกกลับมาจากอากิโตะได้สำเร็จ และปลดปล่อยพลังที่แท้จริงของกิกันติก ด้วยการขยายและส่งพลังอย่างต่อเนื่องจากมิติของกิกันติก จนทำให้ร่างกายเวอร์กิกันติกขยายใหญ่ยักษ์ และใช้ไมโครแบล็คโฮลยิงทำลายร่างดรากอนเบิร์นได้สำเร็จ
มนุษย์ยุคดึกดำบรรพ์
ฟูคามาจิ โช
ออสเวิลด์ เอ ริสเกอร์
วัลคิเรีย ฟอร์สเบิร์ก ริสเกอร์
มาคิชิม่า อาคิโตะ
Bio Boosted Armor ชุดเกราะชีวะ.
มนุษย์ที่สวมยูนิตกายเวอร์แล้วจะทำให้ความสามารถของร่างกายในทุกๆด้านเพิ่มประสิทธิภาพมากขึ้นและยังมีอาวุธเพื่อใช้สำหรับต่อสู้กับศัตรูด้วย เช่น
 ตัวเอกของเรื่อง ผู้สวมเกราะชีวะ"กายเวอร์1" เป็นเพื่อนของมิสึกิ และก็แอบชอบมิซากิอยู่ด้วย โชสนิทกับเท็ตสึโร่มากๆ และเรียกเท็ตสึโร่ว่า คุณเท็ตสึโร่อีกด้วย ที่จริงแล้ว โชไม่ได้อยากเป็นกายเวอร์ตั้งแต่แรก และเป็นกายเวอร์โดยบังเอิญเพื่อความอยู่รอดและปกป้องพวกพ้องจึงจำเป็นต้องเผชิญหน้ากับโครโนส
 เป็นเพื่อนร่วมห้องของโช เริ่มหลงรักโชที่พยายามต่อสู้กับเหตุการณ์ร้ายต่างๆอย่างเต็มที่และเธอเปรียบเสมือนที่พักใจของโชเช่นกัน
 เป็นพี่ชายของมิซากิเป็นคนรู้ว่าโชเป็นกายเวอร์ และสนิทกับโชมากที่สุด ถูกดึงเข้าไปพัวพันกับเหตุการณ์ต่างๆร่วมกับโช
 ประธานนักเรียนมัธยมปลายแห่งเดัยวกับโช เป็นลูกบุญธรรมของประธานโครโนสสาขาญี่ปุ่น ผู้สวมเกราะ"กายเวอร์3" ก่อตั้งกลุ่ม "สายฟ้าแห่งเซอุส" ขึ้นที่อเมริกาเพื่อต่อต้านโครโนส
 หญิงสาวผู้อุทิศตนให้กับความทะเยอทะยานของอาคิโตะ ยอมกลายเป็นร่างดัดแปลงขั้นสูงสุดเทียบเท่าโซอาลอร์ดนามว่า"กรีเซลด้า" มีพลังจิตสูงมาก สามารถควบคุมร่างดัดแปลงในกลุ่มสายฟ้าแห่งเซอุสอย่าง"ลิเบอร์ตัส"ได้อีกด้วย
อดีตพ่อบ้านมาคิชิม่า อาคิโตะ คอยช่วยเหลือพวกโช แต่สุดท้ายต้องมาเสียชีวิตเพราะช่วยเหลืออากิโตะตอนที่ถูกเอนไซม์3เล่นงาน หลังจากตายมีหลุมศพที่คฤหาสน์โอดางิริ แล้วถูกย้ายมาที่ฐานสายฟ้าแห่งเซอุส เพื่อแสดงว่าอาคิโตะให้ความเคารพอยู่ไม่น้อย
 นักเขียนอิสระที่ถูกดัดแปลงเป็น"โปรโตโซอาลอร์ด"ร่างต้นแบบโซอาลอร์ดของ รีเฮียท กิวโอ ให้ความช่วยเหลือและสนับสนุนพวกโช
 ตากล้องนิตยสารถ่ายภาพ เป็นรุ่นพี่ของมุราคามิในสมัยมหาวิทยาลัย ปัจจุบันให้ที่พักอาศัยแก่พวกโชและคอยช่วยพวกโชโค่นโครโนส
 ตากล้องมือใหม่นิสัยดี แต่อ่านสถานการณ์ไม่เป็น มักถูกอะโซดุด่าเสมอ แต่ก็ให้ความช่วยเหลือพวกโชเรื่อยมา
 เพื่อนร่วมชั้นของเท็ตสึโร่ เมื่อก่อนไว้ผมยาวตอนนี้ทำผมบ๊อบแล้ว คอยช่วยเหลือพวกเท็ตสึโร่ในการหาที่ซ่อนตัวและเรื่องต่างๆ
ร่างดัดแปลง"lost number"ที่ถูกดัดแปลงซ้ำจนวิวัฒนาการเป็น "แบทเทิลครีเจอร์" พันธุ์ใหม่ หลุดพ้นจากการควบคุมจิตใจของโซอาลอร์ดและเคลื่อนไหวด้วยความต้องการของตนเอง ภายหลังจากการกลืนกินไฮเปอร์โซอานอยด์ไปจำนวนมากจนเกิดร่าง"อีวิลแอพท่อม"และคืนชีพอีกครั้ง จากการช่วยเหลือของฮายามิ ทำให้สามารถพัฒนาเป็นร่าง "omega blast" มีพลังความสามารถในการพรางตัวจากเซ็นเซอร์ได้ทุกชนิด มีเครื่องเร่งอนุภาคที่ส่วนอกและแขน อีกทั้งใช้หอกความถี่สูงที่ยึดจากส่วนยื่นที่แขนได้ นอกจากนี้ยังใช้พลัง "freezing catastrophe" โจมตีด้วยการแช่แข็งอันรุนแรง
อดีตเจ้าหน้าที่วิจัยในชั้นล่างสุดของเรลิคพอยต์ กลายเป็น lost number ด้วยความตั้งใจของตนเองเพื่อสืบทอดเจตนารมณ์ของหัวหน้าโอดางิริ และล้างแค้นให้พรรคพวกสามารถเปลี่ยนร่างเป็น "ไบโอฟรีซเซอร์"มีความสามารถในการทำให้วัตถุแข็งตัวเป็นน้ำแข็งได้
ผู้ตรวจการของโครโนส เป็นผู้สวมเกราะ "กายเวอร์2" ภายหลังจากการต่อสู้กับกายเวอร์1และกายเวอร์3 ทำให้คอนโทรลเมตัลเสียหายและถูกเซลล์เกราะชีวะกลืนกิน จนถูกทำลายในที่สุด
หญิงสาวปริศนาอดีตสายลับของโครโนส ที่ใช้คอนโทรเมตัลเทียมกับเกราะชีวะของกายเวอร์2 เพื่อแปลงร่างเป็น "กายเวอร์2F" ปัจจุบันร่วมมือกับกิวโอวางแผนเพื่อทำการบางอย่าง
บุคคลลึกลับที่สวมเกราะที่ทำจากโลหะชนิดพิเศษมีพลังความสามารถเหนือโซอาลอร์ดวางแผนช่วงชิงโซอาคริสตัลของโซอาลอร์ดอยู่
 ประมุขขององค์กรโครโนส แท้จริงแล้วเขาคือ ออริจินอลโซอาลอร์ดที่กำเนิดมาจาก"เทพผู้จุติ" เป็นซูปเปอร์โซอาลอร์ดที่แข็งแกร่งที่สุด ผู้ควบคุม12ขุนพลเทพ
 ผู้เฒ่าผู้อาวุโสที่สุดในหมู่12ขุนพลเทพ มีสิทธิ์สูงสุดในการดัดแปลงโซอานอยด์และโซอาลอร์ด สามารถควบคุมโซอานอยด์ด้วยคลื่นพลังจิตที่รุนแรงมาก
 หนึ่งในผู้บัญชาการสูงสุด รับผิดชอบโครโนสสาขาญี่ปุ่น ได้รับความไว้วางใจจากบัลคัสอย่างสูง มีความสามารถแทรกแซงสภาพอากาศเพื่อเรียกเมฆฟ้าคะนองและควบคุมสายฟ้าได้อย่างอิสระพลังทำลายของ lightning drive ที่แม่นยำนั้นสูงขนาดทำให้ตึกแมนชั่นระฟ้าระเหิดไปได้ทั้งหลังไม่ถนัดต่อสู้ประชิดเปราะบางต่อการโจมตีโดยตรงเป็นพิเศษ ต้องต่อสู้กับกายเวอร์กิกันติกเพราะแผนชั่วของพวกคลูเมกนิค จนบาดเจ็บสาหัสและถูกฆ่าตาย
 หนึ่งในผู้บัญชาการสูงสุด ควบคุมสาขาญี่ปุ่นแทนบรูคสตาร์ เพื่อนสนิทที่ตายไปมีความจงรักภักดีต่อผู้นำสูงสุดอาร์คันเฟลอย่างสูง มีความสามารถในการกางบาเรียที่มีอาณาเขตกว้างมากถึง 5 กิโลเมตร และสามารถใช้บีมลำแสงอนุภาคเข้มข้นได้พร้อมกันด้วยลำพังตนเองในครั้งเดียวได้
 12ขุนพลเทพ ถูกเรียกตัวมายังฐานทัพใหญ่อริโซน่าพร้อมกับวาเฟลดานอส เพื่อรับมือ"กิกันติกดาร์ค" มีความสามารถ"ผ่าเวหา"ที่ตัดและเชื่อมต่อมิติได้อย่างอิสระ นอกจากนั้นยังสามารถใช้"หน้าตัด"ต่างประตูวาร์ป ทำให้สามารถเคลื่อนไหวในพริบตาที่คาดเดาได้ยากได้อีกด้วย ต่อสู้กับดาร์คกิแกนติกกายเวอร์3ได้อย่างสูสี
 12ขุนพลเทพ มายังโพรงยักษ์ใต้ดินพร้อมกับลีเอนซุย ตามคำขอของผู้เฒ่าบัลคัส สามารถควบคุม"ขนวิเศษ"ซึ่งเป็นขนของตนเองที่ยืดตัวและเพิ่มจำนวนขนอย่างมหาศาลได้ แท้จริงแล้วเป็นสิ่งมีชีวิตทดลองที่ถือกำเนิดขึ้นด้วยน้ำมือของเทพผู้จุติในยุคดึกดำบรรพ์ แกนกลางในการควบคุมซึ่งถูกเรียกว่า"ราชา"มีสติปัญญาสูง ถูกสร้างมาเพื่อเป็นระบบดัดแปลงสิ่งแวดล้อมเพื่อทำการ terra forming ดาวเคราะห์ที่จะอพยพเข้าไปมากกว่าจะเป็นอาวุธชีวะ ด้วยพลังของโซอาคริสตัลทำให้เปลี่ยนรูปร่างเป็นแบบมนุษย์ได้และใช้พลังงานได้แปลกที่สุด
 12ขุนพลเทพ รูปลักษณ์ภายนอกเป็นชายแก่ร่างเล็ก ร่วมมือกับพวกคลูเมกนิคหมายหัวกายเวอร์1 สามารถสร้างสมองปลอมขึ้นด้วยเซลล์ของตนเองและควบคุมอีกฝ่ายที่ปลูกฝังมันได้ตามต้องการจากระยะไกล สามารถกลายเป็นร่าง dreadlord รูปร่างคล้ายมังกรยักษ์โดยสร้างขึ้นจาก การรวมร่างของโซอานอยด์หลายพันตัวมีพลังมหาศาลและยังมีความคล่องตัวผิดกับรูปร่างที่ใหญ่โต ส่วนหัวเป็นปืนลำแสงความร้อนระดับสูงที่เรียกว่า "เพอร์กาโทเรียม" นอกจากนั้นในกลุ่มระยางขนที่ปกคลุมแผ่นหลัง ยังมีระยางหน้ายักษ์อยู่ช่วยในการปิดจุดบอดของร่างแดรกลอร์ดด้วย สุดท้ายถูกแอพท่อมจัดการอย่างสะใจ
 12ขุนพลเทพ ร่วมมือกับคาบราลและจาบิล เป็นผู้นำในหมู่ 3คน หมายหัวอาร์คันเฟลอยู่ลับๆ และพยายามค้นหาความลับของเกราะชีวะ ภายหลังร่วมมือกับกิวโอและเก็บตัววางแผนอยู่ที่เทือกเขาคาราโคลุม
 12ขุนพลเทพร่วมมือกับคาบราลและคลูเมกนิคเป็นผู้ฆ่าบรู๊คสตาร์ แปลงร่างเป็นเทพปีศาจจาบิลขนาดใหญ่ได้ ความสามารถยังไม่ปรากฏ
 หนึ่งในผู้บัญชาการสูงสุด 12ขุนพลเทพแห่งโครโนส หน้าตาเป็นหนุ่มผู้ดี ผิวขาว แต่อายุที่แท้จริงไม่ปรากฏแน่ชัด ทำหน้าที่ดูแลเรือยักษ์ที่มีชีวิตเพื่อการเดินทางระหว่างดวงดาวของโครโนสชื่อ"อาร์ค" ซึ่งเป็นที่เก็บรักษาโซอาคริสตัลของโซอาลอร์ดทั้ง3อัน ความสามารถเมื่อจะเข้าสู่ "มิติจินตภาพ"แล้ว ควบคุมร่างแยกที่มีพลังเทียบเท่าร่างจริงในการต่อสู้ และปล่อยกระสุนแสงทำลายล้างพลังสูง devering plasma เข้าโจมตีขณะศัตรูจาก 3 ทิศทาง ดูเผินๆความสามารถนี้เหมือนไร้เทียมทานแต่ความจริงแล้วมีอันตรายตรงที่ต้องสูญเสียพลังงานหลักมากเพียงแค่ 10 กว่านาทีก็จะใช้พลังกายไปหมดแล้ว ภายหลังพ่ายแพ้ให้กับอพอลลอน และสูญเสียโซอาคริสตัลไป ทำให้ร่างกายแก่ชราลงอย่างฉับพลัน
1ใน12ขุนพลเทพ โซอาลอร์ดผู้มีร่างกายคล้ายเป็นหิน ความสามารถยังไม่ปรากฏ
 อดีต1ใน12ขุนพลเทพ เป็นคนที่มีความทะเยอทะยานสูงมาก แต่เนื่องจากถูกจับได้ว่าคิดก่อการกบฏจึงถูกอาร์คันเฟลจัดการ สูญเสียโซอาคริสตัลและพลังในฐานะโซอาลอร์ดไปแล้ว แต่ก็เอาชีวิตรอดมาได้ด้วยแรงแค้นและวางแผนใช้งานพวกคลูเมกนิคเพื่อกลับมาอีกครั้ง ปัจจุบันสามารถใช้ร่าง"ควอดริก้า"จากการรวมร่างกับ"อูนุส"4ตัวมารวมร่าง โดยมีกิวโอเป็นศูนย์กลาง ร่างยักษ์ที่เหมือนแมงมุมนั้นมีกล่องหุ้มส่วนหางมีปืนลำแสงความร้อนอันรุนแรงซ่อนอยู่ แม้ร่างจะใหญ่แต่คล่องตัวและมีพลังเคลื่อนที่สูงมาก
 โซอาลอร์ดคนที่13 ตัวจริงคือมุราคามิ มาซากิ เสียชีวิตไปแล้วตอนสู้กับกิวโอ แต่ฟื้นขึ้นมาใหม่ด้วยฝีมือของอาคันเฟล หลังจากได้รับโซอาคริสตัลของกิวโอที่ชำระล้างแล้ว และคืนชีพกลับมาเป็นข้ารับใช้ผู้ซื่อสัตย์ของอาร์คันเฟล